Hotărârea Tribunalului din 12 iunie 2024 – VEB.RF/Consiliul
(Cauza T-288/22)1
(„Politica externă și de securitate comună – Măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei – Înghețarea fondurilor – Lista persoanelor, entităților și organismelor cărora li se aplică înghețarea fondurilor și a resurselor economice - Includerea și menținerea numelui reclamantului în liste – Excluderea serviciilor SWIFT – Obligația de motivare – Articolul 2 alineatul (1) literele (b) și (d) din Decizia 2014/145/PESC – Articolul (1e) din Decizia 2014/512/PESC – Eroare de apreciere – Egalitate de tratament – Proporționalitate – Dreptul de proprietate – Dreptul la o protecție jurisdicțională efectivă – Abuz de putere”)
Limba de procedură: spaniola
Părțile
Reclamantă: State Development Corporation „VEB.RF” (Moscova, Rusia) (reprezentanți: J. Iriarte Ángel, L. Rodríguez Jiménez, F. Rodríguez González și L. García López, avocați)
Pârât: Consiliul Uniunii Europene (reprezentanți: S. Saez Moreno, P. Mahnič și H. Marcos Fraile, agenți)
Intervenient în susținerea pârâtului: Comisia Europeană (reprezentanți: M. Carpus Carcea și G. Luengo, agenți)
Obiectul
Prin acțiunea formulată în temeiul articolului 263 TFUE, reclamanta solicită anularea, în primul rând, primo, a Deciziei (PESC) 2022/265 a Consiliului din 23 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 42 I, p. 98) și a Regulamentului de punere în aplicare (UE) 2022/260 al Consiliului din 23 februarie 2022 privind punerea în aplicare a Regulamentului (UE) 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 42 I, p. 3), secundo, a Deciziei (PESC) 2022/1530 a Consiliului din 14 septembrie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 239, p. 149) și a Regulamentului de punere în aplicare (UE) 2022/1529 al Consiliului din 14 septembrie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 239, p. 1), tertio, a Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 134) și a Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 1) și, quarto, a Deciziei (PESC) 2023/1767 a Consiliului din 13 septembrie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 226, p. 104) și a Regulamentului de punere în aplicare (UE) 2023/1765 al Consiliului din 13 septembrie 2023 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 226, p. 3), în măsura în care aceste acte o privesc pe reclamantă.
În al doilea rând, reclamanta solicită în esență anularea, primo, a articolului 1e din Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO 2014, L 229, p. 13), astfel cum a fost modificată prin Decizia (PESC) 2022/346 a Consiliului din 1 martie 2022 (JO 2022, L 63, p. 5), coroborat cu anexa VIII la decizia menționată, precum și a articolului 5h din Regulamentul (UE) nr. 833/2014 al Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO 2013, L 229, p. 1), astfel cum a fost modificat prin Regulamentul (UE) 2022/345 al Consiliului din 1 martie 2022 (JO 2022, L 63, p. 1), coroborat cu anexa XIV la acest regulament, secundo, a articolului 1e din Decizia 2014/512/PESC, astfel cum a fost modificată prin Decizia (PESC) 2022/1313 a Consiliului din 26 iulie 2022 (JO 2022, L 198, p. 17), coroborat cu anexa VIII la această decizie, precum și a articolului 5h din Regulamentul nr. 833/2014, astfel cum a fost modificat de Regulamentul (UE) 2022/1269 al Consiliului din 21 iulie 2022 (JO 2022, L 193, p. 1), coroborat cu anexa XIV la acest regulament, tertio, a articolului 1e din Decizia 2014/512, astfel cum a fost modificată prin Decizia (PESC) 2023/191 a Consiliului din 27 ianuarie 2023 (JO 2023, L 26, p. 44), coroborat cu anexa VIII la această decizie, precum și a articolului 5h din Regulamentul nr. 833.2014, astfel cum a fost modificat prin Regulamentul (UE) 2022/2474 al Consiliului din 16 decembrie 2022 (JO 2022, L 322 I, p.1), coroborat cu anexa XIV la acest regulament și, quarto, a articolului 1e din Decizia 2014/512, astfel cum a fost modificată prin Decizia (PESC) 2023/1517 a Consiliului din 20 iulie 2023 (JO 2023, L 184, p. 40), coroborat cu anexa VIII la această decizie, precum și a articolului 5h din Regulamentul nr. 833.2014, astfel cum a fost modificat prin Regulamentul (UE) 2023/1214 al Consiliului din 23 iunie 2023 (JO 2023, L 159 I, p. 1), coroborat cu anexa XIV la acest regulament, în măsura în care toate aceste acte o privesc pe reclamantă.
Dispozitivul
Respinge acțiunea.
Obligă State Development Corporation „VEB.RF” să suporte, pe lângă propriile cheltuieli de judecată, cheltuielile efectuate de Consiliul Uniunii Europene.
Comisia Europeană suportă propriile cheltuieli de judecată.
____________
1     JO C 318, 22.8.2022.